สุดช็อก แม่พาลูกสาวป.4แจ้งความ ถูกเด็กม.1ข่มขืน ข่มขู่-บังคับอมนกเขา 
แม่ชาวหาดใหญ่พาลูกสาววัย 9 ขวบเรียนอยู่ ป.4 แจ้งความตำรวจ หลังถูกเด็กชายวัย 13 ปีเรียนอยู่ ม.1 ข่มขืนมาอย่างน้อย 3 ครั้ง บางครั้งบังคับอมนกเขาด้วย ขู่ไม่ให้บอกใคร ไม่อย่างนั้นจะทำร้าย พร้อมนำไปประจานให้เพื่อนรู้ผ่านเฟซบุ๊ก และจะข่มขืนไปจนกว่าจะมีประจำเดือน,เวลา 16.00 น.วันที่ 11 พ.ค.60 ที่สภ.หาดใหญ่ จ.สงขลา ได้มีหญิงสาวอายุ 30 ปีนำลูกสาว วัย 9 ขวบ ซึ่งกำลังเรียนอยู่ชั้น ป.4 โรงเรียนแห่งหนึ่งใน อ.หาดใหญ่ เข้าแจ้งความกับ ร.ต.อ.รชกฤติ ภูวเดชเดชาสิน รองสารวัตรสอบสวน สภ.หาดใหญ่ ว่า ลูกสาวถูกเด็กชายแทน (นามสมมติ) อายุ 13 ปี เรียนอยู่ชั้น ม.1 โรงเรียนใน อ.หาดใหญ่ ล่วงละเมิดทางเพศ ทำอนาจาร ทั้งข่มขืนและให้ใช้ปากอมอวัยวะเพศมาอย่างน้อย 3 ครั้ง ทั้งยังข่มขู่ไม่ให้นำเรื่องไปบอกใครไม่อย่างนั้นจะถูกทำร้าย แต่ลูกสาวทนไม่ไหวจึงตัดสินใจนำไปเล่าให้ยายฟัง,ทั้งนี้ ผู้เป็นแม่ของเด็กหญิงคนนี้ ให้การกับตำรวจว่า ลูกสาวอาศัยอยู่กับยายเพียงลำพังสองคนในบ้านเช่าย่านหาดใหญ่ใน เขตเทศบาลนครหาดใหญ่ เนื่องจากตนไปมีสามีใหม่ที่ จ.ตรัง โดยลูกสาวเล่าให้ฟังว่าเหตุการณ์นี้เกิดขึ้นตั้งแต่ช่วงต้นเดือนที่ผ่านมา ด.ช.แทน ซึ่งรู้จักกันดี เพราะมีบ้านอยู่ในละแวกเดียวกัน ได้มาหลอกชวนให้ออกไปเล่นนอกบ้านในตอนกลางคืน แต่กลับพาไปปลุกปล้ำข่มขืนที่บ้านพักคนงานก่อสร้างใกล้บ้าน พร้อมข่มขู่ไม่ให้บอกใครไม่งั้นจะถูกต่อยและจะนำเรื่องนี้ไปลงในเฟซบุ๊กประจานให้เพื่อนและคนแถวบ้านรู้ แถมขู่ว่าจะข่มขืนไปจนกว่าจะมีประจำเดือน และได้ใจพาไปข่มขืนอย่างน้อย 3 ครั้ง บางครั้งก็ให้ใช้ปากด้วย สุดท้ายเรื่องมาแดง เพราะลูกสาวทนไม่ไหวจึงได้นำเรื่องมาฟ้องยายและยายได้โทรศัพท์ไปบอกตน จึงตัดสินใจเข้าแจ้งความ ซึ่งมีเด็กชายอีก 2 คนที่เห็นเหตุการณ์มาเป็นพยานด้วย,เบื้องต้น ทางพนักงานสอบสวนได้ลงบันทึกประจำวันไว้เป็นหลักฐาน พร้อมกับทำหนังสือส่งตัว ด.ญ.ไปให้แพทย์โรงพยาบาลหาดใหญ่ ตรวจหาร่องรอยการถูกข่มขืน และจะเรียกตัวด.ช.แทน มาทำการสอบสวนร่วมกับทีมสหวิชาชีพ ทั้งนักสังคมสงเคราะห์ จิตแพทย์และอัยการ ว่าข้อเท็จจริงเป็นอย่างไร เพื่อดำเนินการทางคดีต่อไป.
แม่ชาวหาดใหญ่พาลูกสาววัย 9 ขวบเรียนอยู่ ป.4 แจ้งความตำรวจ หลังถูกเด็กชายวัย 13 ปี เรียนอยู่ม.1 ข่มขืนมาอย่างน้อย 3 ครั้ง บางครั้งบังคับอมนกเขาด้วย ขู่ไม่ให้บอกใคร ไม่อย่างนั้นจะทำร้าย พร้อมนำไปประจานให้เพื่อนรู้ผ่านเฟซบุ๊ก
ข่มขืน,ข่มขืนเด็กป.4,ม.1ข่มขืนป.4,แม่พาลูกแจ้งความ,หาดใหญ่